Sverre Anker Ousdal

**Sverre Anker Ousdal** (1944–2026) var en norsk skuespiller som blir regnet som en av sin tids mest fremtredende mannlige, norske skuespillere. Han hadde blant annet flere hovedroller i norsk og svensk film.

## Karriere
Ousdal scenedebuterte i 1965 på Den Nationale Scene. Han var ved Oslo Nye Teater 1967–1970 og ved Nationaltheatret fra 1970 til han ble pensjonist i 2014. Han fortsatte imidlertid å stå på scenen også etter å ha nådd pensjonsalderen.

Gjennom en lang karriere hadde han en rekke fremtredende roller både på teaterscenen og innen film og TV, og etablerte seg som en av de mest kjente og respekterte mannlige skuespillerne i Norge. Ved hans bortgang skrev NRKs teateranmelder Inger Merete Hobbelstad blant annet: «I over et halvt århundre var han en av Norges mest markante skuespillere.».

Sammen med Øivind Blunck ble han kjent for mange barn i 1970-årene som den ene rollefiguren i NRKs barne-TV-serie *[[Klabb og Babb]]*. Han hadde også fortellerstemmen i den norske versjonen av *[[Postmann Pat]]*, hvor han også fremførte sangene. I tillegg er han stemmen bak figuren «Lyle Tiberius Rourke» i Disney–filmen ** fra 2001 og Bolla i *[[SuperTed]]*.

Ousdal hadde store roller i TV-seriene *[[Grenseland (TV-serie fra 1979)|Grenseland]]* (1979), *[[The Last Place on Earth]]* (1985) og *[[Blodsbånd (1998)|Blodsbånd]]* (1998). Ousdal medvirket også i flere episoder av *[[Fleksnes]]*, blant andre «Penger er alt» fra 1976, hvor han spilte fetteren til Fleksnes, «Kveleren fra Lyngdal», og i «Beklager, Teknisk feil» hvor han spiller en TV-reparatør. 

## Privatliv
Sverre Anker Ousdal ble født i Flekkefjord og var en periode til sjøs før han gikk skuespillerlinjen på Statens teaterhøgskole. I 2008 undergikk han en levertransplantasjon, men operasjonen medførte komplikasjoner som gjorde ham svaksynt. Han fortsatte å medvirke i teaterstykker til tross for synstapet.

Ousdal var far til skuespilleren Mads Ousdal og var samboer med skuespilleren Kjersti Holmen.

## Filmografi (utvalg)
* 1967: *[[Det største spillet (film)|Det største spillet]]* (spillefilm)
* 1969: *[[Størmann Sørensen fra Hummerviga]]* (kortfilm)
* 1969: *[[Operasjon Egon]]* (spillefilm)
* 1971: *[[3 (film)|3]]* (spillefilm)
* 1972: *[[I heisen]]* (episode i TV-serien om Fleksnes)
* 1973: *[[Kanarifuglen]]* (spillefilm)
* 1974: *[[Den siste Fleksnes]]* (spillefilm)
* 1974: *[[Beklager, teknisk feil]]* (episode i TV-serien om Fleksnes)
* 1975: *[[Hustruer]]* (spillefilm)
* 1976: *[[Penger er alt]]* (episode i TV-serien om Fleksnes)
* 1977: *[[Grenseland (TV-serie fra 1979)|Grenseland]]* (TV-serie)
* 1978: *[[Pøbel (film)|Pøbel]]* (spillefilm)
* 1982: *[[Ingeniør Andrées luftferd]]* (spillefilm)
* 1983: *[[Ja, vi elsker (film)|Ja, vi elsker]]* (spillefilm)
* 1985: *[[Falsk som vann]]* (spillefilm)
* 1985: *[[Orions belte (film)|Orions belte]]* (spillefilm)
* 1986: *[[Femte generationen]]* (TV-serie)
* 1986: *[[Plastposen]]* (spillefilm)
* 1987: *[[En film om kjærlighet]]* (spillefilm)
* 1987: *[[Etter Rubicon]]* (spillefilm)
* 1988: *[[Folk og røvere i Kardemomme by (film)|Folk og røvere i Kardemomme by]]* (spillefilm)
* 1989: *[[Dykket]]* (spillefilm)
* 1993: *[[Siste dans]]* (spillefilm)
* 1995: *[[Kristin Lavransdatter (film)|Kristin Lavransdatter]]* (spillefilm)
* 1997: *[[Insomnia (1997)|Insomnia]]* (spillefilm)
* 1996: *[[Hamsun (film)|Hamsun]]* (spillefilm)
* 1999: *[[Evas øye]]* (spillefilm)
* 1999: *[[i.k. - Ivar Kreuger (TV-serie)|i.k. - Ivar Kreuger]]* (spillefilm)
* 2000: *[[De 7 dødssyndene (film)|De 7 dødssyndene]]* (spillefilm)
* 2002:*[[Familien (TV-serie)|Familien]]* (TV-serie)
* 2002: *[[Folk flest bor i Kina]]* (spillefilm)
* 2002: *[[Alle elsker Alice]]* (spillefilm)
* 2003: *[[Salmer fra kjøkkenet]]* (spillefilm)
* 2004: *[[Andreaskorset (film)|Andreaskorset]]* (spillefilm)
* 2005: *[[Deadline Torp]]* (spillefilm)
* 2006: *[[Pretty Nasty]]* (kortfilm)
* 2006: *[[Biler (film)|Biler]]* (animasjonsfilm) – stemmerolle
* 2015: *[[Høst (film)|Høst]]* (spillefilm)

Ousdal er også kjent i rollen som Hitlers rustningsminister, Albert Speer, i teaterstykket om Speer (2019).

## Utmerkelser og priser
### Utmerkelser
*  Ridder av 1. klasse av St. Olavs Orden (1997)

### Priser og nominasjoner

## Referanser


## Eksterne lenker
* 
*